

2


Projektas


LIETUVOS RESPUBLIKOS
VIEŠŲJŲ ĮSTAIGŲ, KURIŲ SAVININKĖ AR DALININKĖ, TURINTI DAUGIAU NEGU PUSĘ BALSŲ VISUOTINIAME DALININKŲ SUSIRINKIME, YRA VALSTYBĖ AR SAVIVALDYBĖ, VADOVŲ IR DARBUOTOJŲ DARBO APMOKĖJIMO ĮSTATYMO 2 IR 3 STRAIPSNIŲ PAKEITIMO 
ĮSTATYMAS

2026 m.                        d. Nr.
Vilnius


 straipsnis. 
. Pakeisti 2 straipsnio 1 dalį ir ją išdėstyti taip:
„. Viešosios įstaigos vadovo darbo užmokestį sudaro:
) pareiginė alga, kurią nustato visuotinis dalininkų susirinkimas, jeigu valstybė ar savivaldybė turi daugiau negu pusę balsų visuotiniame dalininkų susirinkime, (toliau – visuotinis dalininkų susirinkimas) arba viešosios įstaigos savininko teises ir pareigas įgyvendinanti institucija, jeigu viešosios įstaigos savininkė yra valstybė, (toliau – viešosios įstaigos savininkė) arba savivaldybės meras, jeigu viešosios įstaigos savininkė yra savivaldybė, (toliau – savivaldybės meras) iš šio įstatymo priede nustatyto pareiginės algos koeficientų intervalo pagal viešosios įstaigos visuotinio dalininkų susirinkimo arba viešosios įstaigos savininkės, arba savivaldybės mero patvirtintą viešųjų įstaigų vadovų darbo apmokėjimo sistemą. Viešosios įstaigos, kurios savininkė ar dalininkė, turinti daugiau negu pusė balsų visuotiniame dalininkų susirinkime, yra valstybė ar savivaldybė kolegialiam valdymo organui (valdybai) gali būti pavesta nustatyti viešosios įstaigos vadovo pareiginę algą;
) papildoma darbo užmokesčio dalis, kuri priklauso nuo užsibrėžtų viešosios įstaigos veiklos tikslų įgyvendinimo ir (arba) viešosios įstaigos vadovui numatytų užduočių įvykdymo. Šie tikslai (mažėjančios administracinių ir (ar) viešųjų paslaugų teikimo laiko sąnaudos ir kiti tikslai) ir (arba) užduotys (susijusios su viešosios įstaigos vidaus administravimu ir veiklos efektyvumo didinimu) turi būti išreikšti konkrečiais veiklos rodikliais. Viešosios įstaigos veiklos tikslus ir (arba) viešosios įstaigos vadovo užduotis bei veiklos rodiklius, papildomos darbo užmokesčio dalies dydį, atsižvelgiant į veiklos tikslų ir (arba) užduočių įgyvendinimą, nustato visuotinis dalininkų susirinkimas arba viešosios įstaigos savininkė, arba savivaldybės meras. Kolegialiam valdymo organui (valdybai) gali būti pavesta paskirti viešosios įstaigos vadovui papildomą darbo užmokesčio dalį atsižvelgiant į pasiektus veiklos tikslus ir (arba) įgyvendintas užduotis pagal visuotinio dalininkų susirinkimo arba viešosios įstaigos savininkės, arba savivaldybės mero nustatytus veiklos rodiklius ar užduotis bei nustatytą papildomos darbo užmokesčio dalies dydį. Papildoma darbo užmokesčio dalis nustatoma ir išmokama vieną kartą, pasibaigus finansiniams metams ir patvirtinus viešosios įstaigos metinius finansinių ataskaitų rinkinius, atsižvelgiant į praėjusių finansinių metų viešosios įstaigos veiklos tikslų įgyvendinimo ir (arba) viešosios įstaigos vadovui numatytų užduočių įvykdymo rezultatus. Jeigu viešosios įstaigos vadovas neįgyvendina visų užsibrėžtų viešosios įstaigos veiklos tikslų ir (arba) neįvykdo visų jam numatytų užduočių, papildoma darbo užmokesčio dalis neišmokama, o jeigu viešosios įstaigos vadovas šiuos tikslus įgyvendina ir (arba) šias užduotis įvykdo iš dalies, – proporcingai mažinama. Papildoma darbo užmokesčio dalis negali viršyti 30 procentų viešosios įstaigos vadovui praėjusiais finansiniais metais paskirtos pareiginės algos sumos ir turi būti išmokama per mėnesį nuo viešosios įstaigos metinių finansinių ataskaitų rinkinio patvirtinimo dienos. Įsteigtos naujos viešosios įstaigos vadovui ar priimtam naujam viešosios įstaigos vadovui viešosios įstaigos veiklos tikslai ir (arba) viešosios įstaigos vadovo užduotys bei veiklos rodikliai nustatomi per vieną mėnesį nuo viešosios įstaigos vadovo priėmimo dienos. Jeigu viešosios įstaigos vadovo darbo viešojoje įstaigoje pradžios data yra vėlesnė negu spalio 1 diena, jam viešosios įstaigos veiklos tikslai ir (arba) viešosios įstaigos vadovo užduotys bei veiklos rodikliai einamiesiems kalendoriniams metams gali būti nenustatomi;
) premija. Viešosios įstaigos visuotinis dalininkų susirinkimas arba viešosios įstaigos savininkė, arba savivaldybės meras gali priimti sprendimą skirti viešosios įstaigos vadovui premiją už išskirtinį jo indėlį įgyvendinant viešosios įstaigos veiklos tikslus arba pasiektus papildomus išskirtinius rezultatus, pasibaigus finansiniams metams ir patvirtinus viešosios įstaigos metinių finansinių ataskaitų rinkinius. Ši premija negali būti didesnė negu 4 viešosios įstaigos vadovo pareiginės algos dydžiai. Viešosios įstaigos, kurios savininkė ar dalininkė, turinti daugiau negu pusė balsų visuotiniame dalininkų susirinkime, yra valstybė ar savivaldybė kolegialiam valdymo organui (valdybai) gali būti pavesta paskirti viešosios įstaigos vadovui premiją;
) priemokos. Viešosios įstaigos visuotinis dalininkų susirinkimas arba viešosios įstaigos savininkė, arba savivaldybės meras gali priimti sprendimą skirti viešosios įstaigos vadovui priemokas: už papildomų užduočių, suformuluotų raštu, atlikimą (jeigu dėl to viršijamas įprastas darbo krūvis arba atliekamos pareigybės aprašyme nenumatytos funkcijos); už įprastą darbo krūvį viršijančią veiklą (jeigu padidėjęs darbų mastas atliekant pareigybės aprašyme nustatytas funkcijas, neviršijant nustatytos darbo laiko trukmės). Skiriamos priemokos dydį nustato visuotinis dalininkų susirinkimas arba viešosios įstaigos savininkė, arba savivaldybės meras. Skiriama priemoka negali būti mažesnė negu 10 procentų viešosios įstaigos vadovo pareiginės algos, o skiriamų priemokų, nurodytų šiame punkte, suma negali viršyti 80 procentų viešosios įstaigos vadovo pareiginės algos. Viešosios įstaigos, kurios savininkė ar dalininkė, turinti daugiau negu pusė balsų visuotiniame dalininkų susirinkime, yra valstybė ar savivaldybė kolegialiam valdymo organui (valdybai) gali būti pavesta paskirti viešosios įstaigos vadovui priemokas;
) mokėjimas už darbą poilsio ir švenčių dienomis, nakties ir viršvalandinį darbą, darbą, kai yra nukrypimų nuo normalių darbo sąlygų, ar budėjimą. Už darbą poilsio ir švenčių dienomis, nakties ir viršvalandinį darbą ar darbą, kai yra nukrypimų nuo normalių darbo sąlygų, viešosios įstaigos vadovui mokama Lietuvos Respublikos darbo kodekso 144 straipsnio 1–5 ir 7 dalyse nustatyta tvarka. Už budėjimą viešosios įstaigos vadovui mokama Darbo kodekso nustatyta tvarka.“
. Pakeisti 2 straipsnio 4 dalį ir ją išdėstyti taip: 
„. Visuotinis dalininkų susirinkimas arba viešosios įstaigos savininkė, arba savivaldybės meras nustato viešųjų įstaigų vadovų darbo apmokėjimo sistemą, kurioje pagal šio įstatymo priedą detalizuojami viešųjų įstaigų vadovų pareiginės algos koeficiento nustatymo kriterijai, kurie apima viešosios įstaigos kategoriją, nustatytą pagal šio įstatymo 5 straipsnį, viešosios įstaigos veiklos kriterijus (veiklos pobūdį, veiklos ir (arba) sprendimų galiojimo ribas, veiklos mastą, žmogiškuosius išteklius), vadovo kompetenciją, įgūdžius, įskaitant minkštuosius įgūdžius, kurie yra susiję su bendravimo įgūdžiais, socialiniu elgesiu, emocijų valdymu, gebėjimu dirbti su kitais žmonėmis ir yra svarbūs darbo funkcijos atlikimui, kvalifikaciją, pastangas, atsakomybę, darbo sąlygas ir, jei tikslinga, kitus veiksnius, kurie yra aktualūs konkrečiai pareigybei ir, atsižvelgiant į pasirinktus kriterijus, nustatomi pareiginės algos koeficientų dydžiai ar ribos (minimali ir maksimali), jų peržiūrėjimo tvarka, premijų ir priemokų skyrimo pagrindai, dydžiai ir tvarka, pareiginės algos indeksavimo ir didinimo kriterijai ir tvarka.“

 straipsnis. 
Pakeisti 3 straipsnio 3 dalį ir ją išdėstyti taip:
„. Viešosios įstaigos darbuotojų pareiginė alga nustatoma iš darbuotojų darbo apmokėjimo sistemoje pareigybei nustatyto pareiginės algos koeficientų intervalo, kurio minimalūs pareiginės algos koeficientų dydžiai už nekvalifikuotą darbą negali būti mažesni negu viena Lietuvos Respublikos Vyriausybės patvirtinta minimalioji mėnesinė alga (toliau – MMA), o už kvalifikuotą darbą negali būti mažesni negu 1,1 MMA. Viešosios įstaigos darbuotojų maksimalus pareiginės algos koeficiento dydis negali viršyti viešosios įstaigos vadovo maksimalaus pareiginės algos koeficiento dydžio, nustatyto šio įstatymo priede, išskyrus atvejus, kai pagal darbuotojų darbo apmokėjimo sistemą, atsižvelgiant į Vyriausybės ar jos įgaliotos institucijos nustatytą tam tikrų profesijų atstovų trūkumą Lietuvos Respublikos darbo rinkoje, darbuotojui numatoma didesnė pareiginė alga, bet ne daugiau negu 100 procentų didesnė už atitinkamai viešųjų įstaigų vadovų kategorijai nustatytą maksimalų pareiginės algos koeficiento dydį. Darbuotojų darbo apmokėjimo sistemoje viešosios įstaigos pareigybių sąraše esančios pareigybės suskirstomos į pareigybių grupes pagal objektyvius ir lyties požiūriu neutralius kriterijus, kurie turi apimti įgūdžius, įskaitant minkštuosius įgūdžius, kurie yra susiję su bendravimo įgūdžiais, socialiniu elgesiu, emocijų valdymu, gebėjimu dirbti su kitais žmonėmis ir yra svarbūs darbo funkcijos atlikimui, kvalifikaciją, pastangas, atsakomybę, darbo sąlygas ir, jei tikslinga, kitus veiksnius, kurie yra aktualūs konkrečiai pareigybei. Pareigybės, kuriose atliekamas toks pats ar vienodos vertės darbas, priskiriamos tai pačiai pareigybių grupei. Darbo apmokėjimo sistemoje, atsižvelgiant į šio įstatymo ir Darbo kodekso nuostatas, pagal objektyvius ir lyties požiūriu neutralius kriterijus (darbo patirtį, išsilavinimą, veiklos sudėtingumą, atsakomybės ir savarankiškumo lygį, papildomų įgūdžių ar žinių, svarbių einamoms pareigoms, turėjimą, darbo sąlygas ar kitus kriterijus), nustatomi kiekvienos pareigybių grupės arba pareigybės pareiginės algos koeficientų dydžiai ir jų intervalai (minimali ir maksimali intervalų riba), taip pat priemokų dydžiai ir jų skyrimo tvarka, kintamosios dalies dydžiai ir jos skyrimo tvarka (jeigu tokia darbo užmokesčio sudedamoji dalis yra numatyta), piniginių išmokų dydžiai, skyrimo atvejai (už atliktą darbą ar siekiant paskatinti) ir tvarka, darbo užmokesčio didinimo ir indeksavimo tvarka.“

 straipsnis. 
. Šis įstatymas įsigalioja 2026 m. birželio 7 d. 



Skelbiu šį Lietuvos Respublikos Seimo priimtą įstatymą.

